CELEX: 32016D0217(01)
Language: bg
Date: 2016-02-11 00:00:00
Title: Решение за изпълнение на Комисията от 11 февруари 2016 година за приемане на решения относно вноса в ЕС на някои химикали в съответствие с Регламент (ЕС) № 649/2012 на Европейския парламент и на Съвета и за изменение на решения 2005/416/ЕО и 2009/966/ЕО на Комисията

17.2.2016   
            
            
               BG
            
            
               Официален вестник на Европейския съюз
            
            
               C 61/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 11 февруари 2016 година
   за приемане на решения относно вноса в ЕС на някои химикали в съответствие с Регламент (ЕС) № 649/2012 на Европейския парламент и на Съвета и за изменение на решения 2005/416/ЕО и 2009/966/ЕО на Комисията
   (2016/C 61/06)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 649/2012 на Европейския парламент и на Съвета от 4 юли 2012 г. относно износа и вноса на опасни химикали (1), и по-специално член 13, параграф 1, втора алинея от него,
   След консултация с Комитета, създаден съгласно член 133 от Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикалите, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и Директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (2),
   като има предвид, че:
   
               (1)
            
            
               Съгласно Регламент (ЕС) № 649/2012, Комисията взема решение от името на ЕС дали да бъде разрешен или не вносът в ЕС на всеки химикал, който подлежи на процедура за предварително обосновано съгласие (PIC процедура).
            
         
               (2)
            
            
               Програмата на Обединените нации за околната среда (UNEP) и Организацията на Обединените нации по прехрана и земеделие (FAO) са определени да осигуряват функциите на секретариат за изпълнение на PIC процедурата, установена с Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди (наричана по-долу „Ротердамската конвенция“), която е одобрена с Решение 2006/730/ЕО на Съвета (3).
            
         
               (3)
            
            
               От Комисията се изисква, в качеството ѝ на общ определен орган, да изпраща до Секретариата на Ротердамската конвенция („Секретариата“) от името на ЕС и неговите държави членки решения за внос на химикали, подлежащи на PIC процедура.
            
         
               (4)
            
            
               Химикалът метамидофос е добавен в приложение III към Ротердамската конвенция в качеството си на пестицид с Решение RC 7/4 на седмата среща на Конференцията на страните. Това изисква всяка страна да представи отговор относно вноса пред Секретариата за включване на метамидофос като пестицид. Съществуващият списък на особено опасни формулировки на пестициди (разтворими течни формулировки, съдържащи повече от 600 g активна съставка на литър), съдържащи метамидофос, в приложение III се заличават, включително отговорите относно вноса, представени за това вписване. Комисията получи информация за това под формата на указание за вземане на решения от Секретариата. Пускането на пазара и употребата на метамидофос като съставна част на смеси, действащи като продукти за растителна защита, са забранени с Регламент (ЕО) № 1107/2009 на Европейския парламент и на Съвета (4).
            
         
               (5)
            
            
               Необходимо е да бъдат изменени предходните решения за внос по отношение на химикалите ДДТ и етиленов оксид, за да се отрази разширяването на Съюза на 1 юли 2013 г., както и да се вземат предвид регулаторните промени в Съюза след приемането на тези решения.
            
         
               (6)
            
            
               Предоставянето на пазара и употребата на етиленов оксид в съответствие с Регламент (ЕС) № 528/2012 на Европейския парламент и на Съвета (5) са ограничени до една специфична област съгласно Делегиран регламент (ЕС) № 1062/2014 на Комисията (6). Следователно е разрешен внос само за посочената специфична употреба. Държавите членки могат да решават дали да се разреши на тяхна територия посочената употреба, разрешена съгласно Регламент (ЕС) № 528/2012.
            
         
               (7)
            
            
               Производството, пускането на пазара и употребата на ДДТ, независимо дали в самостоятелен вид, в препарати или като съставка на изделия, са забранени в Европейския съюз съгласно Регламент (ЕО) № 850/2004 на Европейския парламент и на Съвета (7).
            
         
               (8)
            
            
               Решението относно вноса на метамидофос следва да се приеме и решения 2005/416/ЕО (8) и 2009/966/ЕО (9) на Комисията следва да бъдат съответно изменени,
            
         ПРИЕ НАСТОЯЩОТО РЕШЕНИЕ:
   Член 1
   Приема решение относно вноса на метамидофос, както е посочено във формуляра за отговор относно вноса в приложение I.
   Член 2
   Решението относно вноса на етиленов оксид, както е посочено в приложение II към Решение 2009/966/ЕО, се заменя с решението относно вноса на етиленов оксид, както е посочено във формуляра за отговор относно вноса в приложение II към настоящото решение.
   Член 3
   Решението относно вноса на ДДТ, както е посочено в приложение I към Решение 2005/416/ЕО, се заменя с решението относно вноса на ДДТ, както е посочено във формуляра за отговор относно вноса в приложение III към настоящото решение.
   
      Съставено в Брюксел на 11 февруари 2016 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 201, 27.7.2012 г., стр. 60.
   
      (2)  ОВ L 396, 30.12.2006 г., стр. 1.
   
      (3)  Решение 2006/730/ЕО на Съвета от 25 септември 2006 г. относно одобрението от името на Европейската общност на Ротердамската конвенция относно процедурата за „предварително обосновано съгласие“ за определени опасни химикали и пестициди в международната търговия (ОВ L 299, 28.10.2006 г., стр. 23).
   
      (4)  Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на Директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
   
      (5)  Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).
   
      (6)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      (7)  Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (ОВ L 158, 30.4.2004 г., стр. 7).
   
      (8)  Решение 2005/416/ЕО на Комисията от 19 май 2005 година за приемане на решения на Общността за внос на някои химични вещества в изпълнение на Регламент (ЕО) № 304/2003 на Европейския парламент и на Съвета и за изменение на Решения 2000/657/ЕО, 2001/852/ЕО и 2003/508/ЕО (ОВ L 147, 10.6.2005 г., стр. 1).
   
      (9)  Решение 2009/966/ЕО на Комисията от 30 ноември 2009 година за приемане на решения на Общността за внос на някои химични вещества съгласно Регламент (ЕО) № 689/2008 на Европейския парламент и на Съвета и за изменение на решения 2000/657/ЕО, 2001/852/ЕО, 2003/508/EО, 2004/382/EО и 2005/416/EО на Комисията (ОВ L 341, 22.12.2009 г., стр. 14).
   
      ПРИЛОЖЕНИЕ I
      Решение относно вноса на метамидофос
      
         
      
         
      
         
   
   
      ПРИЛОЖЕНИЕ II
      Преразгледано решение относно вноса на етиленов оксид
      
         
      
         
      
         
      
         
   
   
      ПРИЛОЖЕНИЕ III
      Преразгледано решение относно вноса на ДДТ